kardosdrur/scandi-wiki huggingface dataset:
Kristen Gording

Kristen Gording (ved dåben Christensen) (17. april 1880 i Vodstrup på Mors – 16. juni 1950 i København) var en dansk arkitekt. Han lagde ud som nationalromantiker og tilpassede sig med tiden de senere strømninger i arkitekturen, nyklassicismen og funktionalismen.

Gording var søn af gårdejer Niels Christensen og Edel Nielsen. Han tog navneforandring 21. oktober 1904. Gording stod i murerlære i Nykøbing Mors, blev murersvend 1898, afgang Teknisk Skole, København, 1900, blev optaget på Kunstakademiet september 1904, hvorfra han tog afgang maj 1914. Undervejs var han medarbejder hos Rasmus Rue, Gotfred Tvede, Christian Hansen, Helge Bojsen-Møller, Kristoffer Varming og Anton Rosen. Fra 1911 drev han egen tegnestue.

Han modtog K.A. Larssens Legat 1907, men ses ikke at have været på studierejser. Han udstillede på Charlottenborg Forårsudstilling 1932 og 1933. 

Gording var opmand i Københavns Murerlavs Voldgiftsret 1922-1927 og i Blikkenslagerfagets Voldgiftsret fra 1929, medlem af Statsprøveanstaltens bestyrelsesråd 1924-1928, leder af Kunstakademiet Arkitektforenings konkurrenceudvalg 1931-1938 og fra 1943 til sin død.

Værker 

 Sommerhus i Humlebæk (1911)
 Boligejendom, Amagerbrogade 64-66, Amagerbro, København (1911-12)
 Boligejendom, Amagerbrogade 136, Amagerbro, København (1911-12)
 Boligejendom, Gammel Kongevej 119, Frederiksberg (1912)
 Villa med portnerbolig, hjørnegrunden Gammel Vartov Vej og Vestagervej, Ryvangen (1912 og 1914, portnerbolig senere ændret til selvstændig bolig med adressen Gammel Vartov Vej 12, men nedrevet i november 2010)
 Restaurering af hovedbygningerne på Kabbel ved Lemvig og Christiansholm samt bygninger på Wesselsminde ved Søllerød (1914 og 1924)
 Hans Tausens Kirke, Halfdansgade 6/Snorresgade, Islands Brygge, København (kirkesal 1915, hovedskib 1924, tårn 1936, sammen med Fredrik Appel)
 Villa, Tuborgvej 74, Hellerup (1918)
 Villa, Gl. Strandvej 100, Humlebæk (1919)
 Karrébebyggelsen Hellebækgaard, Hellebækgade 9-25/Humlebækgade 16-32/Gilbjerggade 2-4/Nivågade 1-4, Nørrebro, København (1920-21)
 Villa, C.F. Richs Vej 33, Frederiksberg (1922)
 Villa, Tesdorpfsvej 49, Frederiksberg (1930)
 Lyngbyvej 211, Hellerup (1931)
 Eget hus, Søholm Park 4, Hellerup (1931)
 Holbechs Varehus, Østergade 62, København (1934, sammen med Anton Frederiksen, nedrevet)

Projekter 
 Projekt til haveby ved Lyngbyvej, Gentofte (1914, sammen med Fredrik Appel)
 Bebyggelse ved Store Vibenshus, Østerbro, København (3. præmie 1918)

Referencer

Kilder 
 A.G.J., Kristen Gording, i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Allan Tønnesen, "Kristen Gording", i: Sys Hartmann (red.), Weilbachs Kunstnerleksikon, København: Rosinante 1994-2000.
 

Arkitekter fra Danmark
Danskere i 1900-tallet
Nationalromantiske arkitekter
Personer fra Mors
Personer i Kraks Blå Bog (afdøde)
Spørgeskema

Et spørgeskema er en videnskabelig metode, indeholdende en række af spørgsmål, der anvendes til at indhente viden fra svarpersonen. Selvom det oftest bliver benyttet som et statistisk værktøj, er dette ikke altid tilfældet. Spørgeskemaet blev opfundet af Sir Francis Galton.

Fordele og ulemper
Spørgeskemaer har nogle fordele over for andre spørgeundersøgelser, idet de er billige, ikke kræver lige så meget af undersøgeren som f.eks. telefonundersøgelser og ofte har standardiserede svarmuligheder, der gør det enklere at gruppere dataene. Spørgeskemaers udbredelse er desuden begrænset af, at svarpersonen skal kunne læse, forstå og besvare spørgsmålene. Således vil denne form for undersøgelse ikke kunne gøre sig gældende i visse demografiske befolkningsgrupper. Et andet problem i forbindelse med udarbejdelse af spørgeskemaer er udformning og formulering af spørgsmålene. Her stilles krav om præcision i formuleringen af spørgsmålene, ligesom det er et krav, at spørgsmålet er entydigt. Et ofte anvendt eksempel på manglende entydighed er spørgsmålet: "Er du ophørt med at slå dine børn?" Uanset om der svares "ja" eller "nej" vil den adspurgte blive registreret som "voldelig".

De metodiske problemer ved udformning af spørgeskemaer er af samme type som ved meningsmålinger og andre opinionsmålinger. Se også sociologisk metode.

Begreber
 Ved en observationsanalyse vises og sammenholdes de svar, som respondenter (svarpersoner) har afgivet på en undersøgelses spørgsmål. Observationsanalyser bruges primært til at få vist respondenternes tekstsvar, dvs. eventuelle kommentarer.
 Ved en gennemsnitsanalyse beregnes gennemsnittet af et spørgsmål i et spørgeskema ved at summere alle værdier af spørgsmålet og dividere med antallet af svar på spørgsmålet. Ved åbne numeriske spørgsmål beregnes på den værdi, en respondent har skrevet, og ved skalaspørgsmål beregnes på de værdier, de enkelte svarmuligheder er blevet tildelt i systemet. Ved en gennemsnitsanalyse kan man få vist Observeret minimum og Observeret maksimum, som er hhv. den mindste og største værdi af variablen, som indgår i beregningen. Dette med henblik på at afsløre evt. ”ekstreme” værdier, som påvirker gennemsnittet uhensigtsmæssigt.

Survey-metodik
Dataindsamling
Hans Christian Amberg

Hans Christian Amberg henviser til flere artikler:

 Hans Christian Amberg (arkitekt), (1837-1919)
 Hans Christian Amberg (1749-1815), dansk leksikograf og avisredaktør.
Hans Jørgen Holm

Hans Jørgen Holm kan henvise til:
 Hans J. Holm (1835-1916) – dansk arkitekt og professor
 Hans Jørgen Holm (politiker) (født 1941) – dansk politiker (Venstre), MF
Landkreis Freyung-Grafenau

Landkreis Freyung-Grafenau er den østligste  landkreis i den tyske delstat Bayern.
Den ligger i Regierungsbezirk Niederbayern.

Geografi 
Geografisk betragtet ligger landkreisens område i nationalparken Bayerischer Wald. Arealet i landkreisen består af omkring 60 % skov. Det højeste bjerg  er Großer Rachel på 1.453 moh. og det er det næsthøjeste bjerg i Bayerischer Wald. I nærheden af Rachel har floden Ilz sit udspring, og den løber i den vestlige del af området mod syd, og munder ved Passau ud i  Donau.

Nabolandkreise og forvaltningsområder er mod nord og øst de tjekkiske kreise Klatovy (Klattau) (Regionen Pilsen), Prachatice (Prachatiz) og Český Krumlov (Krumau) (begge i Regionen Südböhmen) og det østrigske Distrikt Rohrbach (Oberösterreich), i syd  Landkreis Passau, i vest Landkreis Deggendorf og mod nordvest Landkreis Regen.

Byer og kommuner 
Kreisen havde   indbyggere pr.

Eksterne henvisninger 

 Webside for turister i landkreisen
Freyung

Freyung er administrationsby i Landkreis Freyung-Grafenau i Regierungsbezirk Niederbayern i den tyske delstat Bayern.
Byen ligger i Bayerischer Wald, i nærheden af den tysk – tjekkiske grænse.

Geografi 
Freyung ligger i den sydøstlige del af Bayerischer Wald ved bredden af bækken Saußbaches, der længere nede danner floden Wolfsteiner Ohe. Nord for Freyung ligger Nationalpark Bayerischer Wald. Freyung ligger 33 km nord for Passau, 17 km fra grænsen til Tjekkiet, 18 km fra Grafenau og 27 km fra grænsen til Østrig.

Inddeling 
Ud over hovedbyen er der følgende landsbyer og bebyggelser

Eksterne henvisninger
Eppenschlag

Eppenschlag er en kommune i Landkreis Freyung-Grafenau i Regierungsbezirk Niederbayern i den tyske delstat Bayern. Den er en del af Verwaltungsgemeinschaft Schönberg.

Geografi 
Kommunen ligger i Region Donau-Wald, midt i Bayerischer Wald.
Eppenschlag ligger nær grænsen til Landkreis Regen, 40 km sydøst for Viechtach, 20 km syd for Zwiesel, 45 km nord for Passau.

Nabokommuner 
 Innernzell
 Kirchdorf im Wald
 Spiegelau
 Schönberg

Inddeling 
I kommunen er der disse landsbyer og bebyggelser: Eppenschlag, Daxberg, Fürstberg, Großmisselberg, Gschwendtnermühle, Hohenthan, Hungerberg, Hungermühle, Kaltenberg, Kleinarmschlag, Kohlstatt, Kraftmühle, Marbach, Rametnach, Raumreuth, Reinhardsschlag, Rottenberg, Sommerau, Steinberg, Waldeck ogWolfertschlag.
Hvem ved det

Hvem ved det er et tv-program optaget i studie 4 på Nordisk Film, som sendes på DR1. Peter Kjær er vært.

To familier dyster om retten til en rejse, som går til en af to destination med samme start bogstav f.esk. Egypten eller Esbjerg.
Først i finalen afgøres det hvor rejsen gå hen.

Format

Duel

Først dyster to repræsentatener for hvert hold i en duel, de yngtes først og så skiftes efter alder, og til sidst startes forfra.
I duelen stilles et spørgsmål, hvorefter fire svar muligheder dukker, hvoraf den ene er en kendt person, som måske har det rigtige svar.

Spillet

Når den ene deltager har vundet duelene, er det vinderes opgave af viderstille spørgsmålene, enten til et af de 3 tilbageværende familienmedlemmer eller en kendt person, for hvert rigtigt svar gives et lyserødt point, som kan satses eller sikres, hvis der svares forkert, tabes alle ikke sikrede lyserøde point.

Finale

I Finalen vælges en repræsentant fra familien.
Repræsentanten for et spørgsmål og fire svar muligheder hvoraf det ene er et familiemedlem.

Tv-underholdningsprogrammer
DR-programmer
Poul Sommer

Poul Sommer (13. oktober 1910 – 1991) var en dansk jagerpilot, søofficer og civilingeniør, som deltog som flyver-es på tysk side i 2. Verdenskrig. Han afsluttede sin karriere i Luftwaffe med rang af kaptajn (Hauptmann).

Sommer blev krediteret for tre nedskydninger af fly: to ved El-Alamein, en ved El Daba  . Sommer returnerede til Danmark i 1943, og i begyndelsen af 1944 blev han af tyskerne udnævnt til leder af vagtværnet, Wachkorps der Luftwaffe in Dänemark. Vagtværnets primære opgave var bevogtning af Luftwaffes installationer og flyvepladser i Danmark. Værnet hed uofficielt Sommerkorpset eller Sommerfuglene. Sommer blev leder af den politiske gren af Schalburgkorpset, Folkeværnet. 

Sommer blev forsøgt likvideret af modstandsorganisationen Holger Danske den 13. oktober 1944,

Efter krigens afslutning blev Sommer afskediget i unåde fra den danske flåde , arresteret i juli 1946 og idømt otte års fængsel ved byretten. Dommen blev appelleret og endte i Højesteret i 1949, hvor straffen blev skærpet til 12 år.

I 1950 blev Sommer benådet og løsladt.

Dekorationer 
 Jernkorset af 2. klasse
 Jernkorset af 1. klasse

Eksterne henvisninger og kilder 
 Danish WW2 Pilots Povl Sommer
 Danskere i Luftwaffe
 Niels Peter Nielsen Sommerkorpset . Speciale fra Roskilde Universitet 25.11.2013

Militærfolk fra Danmark
Danskere i tjeneste for Nazityskland
Flyveresser fra 2. verdenskrig
Danskere i 1900-tallet
Modtagere af Jernkorset
Dømte i Danmark i retsopgøret efter 2. verdenskrig
Piloter fra Danmark
Maumoon Abdul Gayoom

Maumoon Abdul Gayoom (Dhivehi: މައުމޫނު އަބްދުލް ގައްޔޫމް) (født 29. december 1937) er en politiker fra ø-staten Maldiverne i Det Indiske Ocean vest for Indien og Sri Lanka. 

Gayoom har været Maldivernes præsident fra den 11. november 1978, hvor han afløste Ibrahim Nasir til den 11. november 2008, hvor han blev afløst af Mohamed Nasheed, leder af Maldivian Democratic Party.

Eksterne links 
 The President's Office – Republic of Maldives – official website
 Profile: President Maumoon Gayoom – politikerprofil fra BBC-News

Maldivernes præsidenter
Politikere fra Maldiverne
Mauro Camoranesi

Mauro Germán Camoranesi Serra (født 4. oktober 1976 i Tandil, Argentina) er en argentinsk-italiensk tidligere fodboldspiller.

Camoranesi spillede for klubber i Mexico og Argentina før han tog til Italien i 2000, først til Hellas Verona i 2000, og derefter til Juventus i 2002.

Argentinskfødte Camoranesi havde muligheden for at spille for Italien på grund af sit italienske ophav, så han bestemte sig for at spille for Italien i stedet for sit argentinske fødeland. Han debuterede på landsholdet i en kamp mod Portugal i 2003.

Eksterne henvisninger 

Fodboldspillere fra Italien
Fodboldspillere fra Club Atlético Banfield
Fodboldspillere fra Hellas Verona FC
Fodboldspillere fra Juventus F.C.
Fodboldspillere fra VfB Stuttgart
Fodboldspillere fra Racing Club de Avellaneda
Verdensmestre i fodbold
Fodboldspillere fra Club Santos Laguna
Fodboldspillere fra Cruz Azul
Fodboldspillere fra Aldosivi
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Cibitoke

Cibitoke er en by i den nordvestlige del af Burundi, med et indbyggertal (pr. 2002) på cirka 14.600. Byen er hovedstad i en provins af samme navn, og ligger tæt ved grænsen til Demokratiske Republik Congo.

Byer i Burundi
Bubanza

Bubanza er en by i den nordvestlige del af Burundi, med et indbyggertal (pr. 2002) på cirka 13.400. Byen er hovedstad i en provins af samme navn.

Byer i Burundi
Muyinga

Muyinga er en by i den nordøstlige del af Burundi, med et indbyggertal på cirka 50.000. Byen er hovedstad i en provins af samme navn.

Byer i Burundi
Gitega

Gitega er Burundis hovedstad. Byen ligger i den centrale del af Burundi, med et indbyggertal på cirka 135.000. Gitega ligger ca. 60 kilometer sydøst for Burundis tidligere hovedstad Bujumbura, som er den største by og det økonomiske centrum i landet. I 2019 gjorde Burundis regering klart, at de ville flytte hovedstaden, som ville ske gradvist over de næste tre år.

Gitega var også tidligere hovedstad i kongeriget Burundi, som blev opløst i 1966.

Referencer

Eksterne henvisninger 

Byer i Burundi
Bururi

Bururi er en by i den sydlige del af Burundi, med et indbyggertal (pr. 2007) på cirka 20.000. Byen er hovedstad i en provins af samme navn.

Byer i Burundi
Rutana

Rutana er en by i den sydlige del af Burundi Byen er hovedstad i en provins af samme navn.

Byer i Burundi
Malindi

Malindi er en by i den sydøstlige del af Kenya med et indbyggertal på cirka  indbyggere. Byen er hovedstad i et distrikt af samme navn, og ligger ved kysten til det Indiske Ocean.

Eksterne henvisninger 

Byer i Kenya
Lamu

Lamu er en by i den sydøstlige del af Kenya med et indbyggertal på cirka  indbyggere. Byen er hovedstad på øen Lamu, der ligger ved landets kyst til det Indiske Ocean. Øen har ca 20.000 indbyggere og omfatter også de mindre byer Shela, Matondoni og Kipangani. Byen er administrationscenter for distriktet Lamu, som er en del af Kystprovinsen.

Historie 
Lamus gamle bydel er blandt de ældste bevarede bebyggelser i swahilisk arkitektur i Østafrika. Denne havneby blev etableret af arabiske søfarende handelsmænd en gang mellem 800- og 1200-tallet (selve ordet swahili kommer af arabernes ord for kyst: sahil). Lamu var en uafhængig bystat indtil 1506, da den blev erobret og okkuperet af portugiserne, som ville have kontrol over handelen i det Indiske Ocean.

I 1698 blev byen, efter eget ønske, underlagt sultanen af Oman, og fik igen øget betydning som handelsstad. Fra 1890 kom byen gradvis under britisk kolonikontrol. Efter at briterne byggede jernbane på det østafrikanske fastland i 1901 og flyttede koloniadministrationen til Nairobi mistede Lamu gradvis sin betydning. Samtidig indebar dette at den gamle arkitektur blev bevaret. Fra 1963 var Lamu en del af det frie Kenya, og byen fik tidlig opmærksomhed som bevaringsværdig. Den første UNESCO-finansierede kulturarvsregistrering var i 1974, og fra 1983 var Lamu et nationalt mindesmærke. Den gamle bydel blev verdensarvsområde i 2001.

Befolkning 

Byen har en varieret befolkning, både etnisk og religiøst; Den var længe et center for slavehandelen, slaveri var faktisk tilladt indtil 1907. Samtidig var byen del af de vigtigste handelsruter for arabiske handelsmænd, hvilket sammen med Oman-perioden har gjort det muslimske præg på byen betydelig.

Arkitektur 

De fleste bevaringsværdige historiske bygninger er fra 1700-tallet. Byen er bygget af koralsten og mangrovetræ. D gaderne er smalle er det hverken muligt eller tilladt at køre i bil; Æselkærrer er almindelige.

Byen har flere museer: Lamu museum; et museum for swahilikulturen og et postmuseum. Vigtige historiske bygninger i byen er
 Lamu Fort, bygget mellem 1813 og 1821 af sultan Seyyid Said Ibn Sultan-al-Busaidi, som følge af byens rivalisering med Mombasa.
 Mnarani-moskéen
 Riyadha-moskéen: Habib Salih, fra Hadramaut i Jemen bosatte sig i Lamu i 1880-erne. Han blev en respekteret og betydelig religiøs lærer, og omkring hans virksomhed blev Riyadha-moskeen bygget i 1900. Efter hans død i 1935 har sønnerne videreført madrassaen, og byen er af denne grund vært for en årlig islamsk festival, og regnes som et vigtigt muslimsk lærested.

Omstridt havneudbygning 
Kenya har ønske om at gøre Lamu til Østafrikas største havn og har bedt forskellige internationale aktører om finansiering.

Kilder

Eksterne kilder og henvisninger 

Øer i Afrika
Verdensarven i Kenya
Byer i Kenya
Machakos

Machakos er en by i den sydlige del af Kenya med et indbyggertal på cirka  indbyggere. Byen er hovedby i provinsen Østprovins og ligger 64 kilometer sydøst for Kenyas hovedstad Nairobi.

Eksterne henvisninger 

Byer i Kenya
Kisumu

Kisumu er en by i den vestlige del af Kenya med et indbyggertal på cirka  indbyggere. Byen er hovedstad i regionen Nyanza og er, med sin beliggenhed ved Victoriasøen, en af landets vigtigste havnebyer.

Eksterne henvisninger 

Byer i Kenya
Eldoret

Eldoret er en by i den vestlige del af Kenya med et indbyggertal på cirka . Byen er hovedstad i distriktet Uasin Gishu, og er en af de hurtigst voksende byer i Kenya.

Noter

Eksterne henvisninger 

Byer i Kenya
Aegilops speltoides

 
Aegilops speltoides er en enårig græsart med en vækst, som er opret eller først nedliggende og siden opstigende. Hver plante danner en mangestrået tue.

Beskrivelse 
Stænglerne bærer spredtstillede blade, hvor mundingen på bladskeden har fine, børsteagtige hår. Bladpladerne er linjeformede og helrandede med skællet overside. Begge bladsider er ru og spredt hårede med blågrøn farve. 

Blomstringen sker i april-juni, og blomsterne sidder i en opret klase, der fældes i sin helhed. Hver klase bærer 6-13 småaks, som sidder tæt pakket enkeltvis ind mod stilken. Avnerne er kortere end småakset. Blomsterne er reducerede (som sædvanligt blandt græsser) og tvekønnede. Hver af blomsterne i småakset har en stak på 2-12 cm længde. Frøene modner i august-september. Arten bestøves af vinden, men kan også danne spiredygtige frø ved selvbestøvning.

Rodnettet er kraftigt, men trævlet. Arten er salttolerant og kulderesistent. 
Højde x bredde og årlig tilvækst: 0,75 x 0,25 m (75 x 25 cm/år) Disse mål kan fx bruges til beregning af planteafstande, når arten anvendes som kulturplante.

Voksested 
Arten er udbredt i Mellemøsten, Iran, Kaukasus og Sydøsteuropa. Den foretrækker tørre og svagt sure græsområder i fuld sol, men den findes også i lysåbne egeskove, på klippefyldte, kalkrige skråninger, i brakmarker og ved vejkanter. Den er tilpasset vinterregn, sådan at jorden er fugtig frem til blomstringen, men tør under modningsprocessen. 

På halvøen Alyki, som ligger på sydøstsiden af Thasos findes arten voksende sammen med bl.a. almindelig ildtorn, almindelig merian, bredbladet timian, flyvehavre, håret flitteraks, kornridderspore, kyskhedstræ, lægesalvie, mørk kongelys, sortfyr, sortkommen, steneg og ædelkortlæbe.

Betydning 
Den moderne Brød-Hvede beskrives ofte med genomerne BAD, og her har Aegilops speltoides bidraget med genomet B. Den har altså været en yderst vigtig del af det krydsningskompleks, som skabte Brød-Hvede..

Se også den glimrende oversigt over hvede/gedeøje-krydsningerne her: Åse Hansen: Oprindelige hvedearter

Noter 

Græs-familien
Lodwar

Lodwar er en by i den norvestlige del af Kenya, med et indbyggertal på cirka 17.000. Byen er hovedstad i distriktet Turkana, beliggende vest for Lake Turkana.

Byer i Kenya
Wajir

Wajir er en by i den østlige del af Kenya med et indbyggertal på cirka . Byen er hovedstad i et distrikt af samme navn.

Eksterne henvisninger 

Byer i Kenya
Meru (by)

Meru er en by i den centrale del af Kenya med et indbyggertal på cirka  indbyggere. Byen er hovedstad i et distrikt af samme navn, og ligger ved bredden af floden Kathita.

Eksterne henvisninger 

Byer i Kenya
Garissa

Garissa er en by i den østlige del af Kenya med et indbyggertal på cirka  indbyggere. Byen ligger tæt ved grænsen til nabolandet Somalia, og en stor del af indbyggerne er somaliere.

Byer i Kenya
Hennig Brand

Hennig Brand(t) (1630-1710) var en tysk købmand og alkymist fra Hamborg, som opdagede fosfor i 1669, under bearbejdelsen af urin.

Alkymister fra Tyskland
Yoichiro Nambu

Yoichiro Nambu (født 18. januar 1921, død 5. juli 2015) var en japanskfødt amerikansk fysiker, der i 2008 modtog Nobelprisen i fysik for sin opdagelse af spontant brudt symmetri inden for subatomar partikelfysik.

Biografi 
Yoichiro Nambu blev født i Fukui-præfekturet og tog studentereksamen i Fukui, inden han blev optaget på Tokyo Universitet, hvor han studerede fysik. Han blev bachelor i 1942, udnævnt til lektor ved Osaka Universitet i 1949, professor samme sted året efter og dr.scient. i 1952.

Samme år blev Nambu inviteret til et gæsteophold på Institute for Advanced Studies i Princeton, hvorfra han flyttede til University of Chicago. Han blev professor på dette universitet i 1958, og i 1970 fik han amerikansk statsborgerskab.

Videnskabelig karriere 
Nambu er berømt for at have peget på "farvede ladninger" i kvantekromodynamik og for sit pionerarbejde inden for spontant brudt symmetri i partikelfysik. Han anerkendes også som en af ophavsmændene til strengteori.

Hans indsats har indbragt ham en række priser, herunder Ralph Oppenheimer-prisen, Plack-medaljen. Den mest prestigefyldte pris fik han dog i form af halvdelen af Nobelprisen i fysik 2008 – den anden halvdel deltes mellem Makoto Kobayashi og Toshihide Maskawa.

Eksterne henvisninger 

 Nambus biografi på nobelprize.org

Fysikere fra USA
Strengteoretikere
Nobelprismodtagere i fysik
Nobelprismodtagere fra USA
Mbarara

Mbarara er en by i den sydvestlige del af Uganda med et indbyggertal (pr. 2005) på cirka 79.000. Byen er hovedstad i et distrikt af samme navn og ligger 266 kilometer fra hovedstaden Kampala.

Byer i Uganda
Makoto Kobayashi

Makoto Kobayashi (født 7. april 1944) er en japansk fysiker kendt for sammen med Toshihide Maskawa i 1972 at have forklaret spontan brudt symmetri, som var blevet opdaget af Yoichiro Nambu i 1964.

For dette arbejde blev de tre tildelt Nobelprisen i fysik i 2008 (halvdelen tilfaldt Nambu, den anden halvdel blev delt mellem Kobayashi og Maskawa).

Referencer

Eksterne henvisninger 

 Kobayashis biografi på nobelprize.org

Fysikere fra Japan
Nobelprismodtagere i fysik
Nobelprismodtagere fra Japan
Japanere i 1900-tallet
Japanere i 2000-tallet
Masaka

Masaka er en by i den sydvestlige del af Uganda, med et indbyggertal (pr. 2005) på cirka 72.000. Byen ligger tæt ved Victoriasøen og cirka 140 kilometer fra hovedstaden Kampala

Byer i Uganda
Toshihide Maskawa

Toshihide Maskawa (eller Masukawa) (født 7. februar 1940, død 23. juli 2021) var en japansk fysiker, der er kendt for sammen med Makoto Kobayashi i 1972 at have forklaret spontan brudt symmetri, som var blevet opdaget af Yoichiro Nambu i 1964.

Referencer

Eksterne henvisninger 

 Maskawas biografi på nobelprize.org

Fysikere fra Japan
Nobelprismodtagere i fysik
Nobelprismodtagere fra Japan
New Japan Pro Wrestling

New Japan Pro Wrestling er den største wrestlingorganisation i Japan og én af verdens største. Den blev opstartet af Antonio Inoki i 1972 og er medlem af National Wrestling Alliance. 

New Japan Pro Wrestling havde i 1990'erne forskellige udvekslinger af wrestlere med USAs største wrestlingorganisationer – World Wrestling Federation og senere World Championship Wrestling. I dag har NJPW dog kun tilsvarende aftaler med National Wrestling Alliance og Total Nonstop Action Wrestling. Ikke desto mindre er organisationen blevet udnævnt som "Promotion of the Year" otte gange af Observer Newletter.

Wrestling

el:Αντόνιο Ινόκι#New Japan Pro Wrestling